Αξιολόγηση προτάσεων κυκλοφοριακής μελέτης και ανάπλασης του Δήμου Έδεσσας
Creators: name: Δασκαλίνας, Άγγελος Δημητρίου
Publisher: name: Aristotle University of Thessaloniki
Year: 2012
Subjects: Πεζόδρομος
Κυκλοφοριακή μελέτη
Έδεσσα
Pedestrian
Traffic study
Edessa

description: Σήμερα, ιδιαίτερα στις αστικές περιοχές, οι αυξανόμενες πιέσεις που προκαλεί η μηχανοκίνητη κυκλοφορία, οδηγούν σε συνεχή χειροτέρευση των κυκλοφοριακών συνθηκών και κατ’ επέκταση σε υποβάθμιση της ποιότητας ζωής των κατοίκων. Η απόδοση στους πεζούς οδικών τμημάτων που χρησιμοποιούνται για την κυκλοφορία οχημάτων, εξυπηρετεί ένα μεγάλο φάσμα στόχων, που αποτελούν τα πλεονεκτήματα των πεζοδρομήσεων. Αντικείμενο της παρούσας εργασίας είναι η αξιολόγηση προτάσεων κυκλοφοριακής μελέτης και ανάπλασης στην πόλη της Έδεσσας και η ανάδειξη των έργων αναπλάσεων, καθώς αυτά αναβαθμίζουν την ποιότητα ζωής των κατοίκων. Αρχικά παρουσιάζονται αρκετά στοιχεία για την πόλη της Έδεσσας που αφορούν την ιστορία της, τα αξιοθέατά της, τα ποτάμια της, το αστικό πράσινο, τα ιδιαίτερα στοιχεία του δομημένου περιβάλλοντος, τις χρήσεις γης, το υφιστάμενο δίκτυο πεζοδρόμων και τα κυκλοφοριακά προβλήματα. Στη συνέχεια παρουσιάζεται η υφιστάμενη κατάσταση των προτεινόμενων έργων ανάπλασης, δηλαδή των ποταμοβραχιόνων, καθώς και των πάρκων που αυτοί συναντούν καθώς διασχίζουν την πόλη. Ακολουθεί αναλυτική περιγραφή των προτεινόμενων έργων ανάπλασης και των πεζοδρομήσεων. Αναλύονται εκτεταμένα η φιλοσοφία των πεζοδρομήσεων και του περπατήματος. Αναδεικνύονται τα πολυάριθμα και σημαντικά οφέλη που θα προκύψουν για τους κατοίκους, αλλά και για τους επισκέπτες της πόλης από την κατασκευή των έργων. Όμως ταυτόχρονα επισημαίνονται και κάποιες αρνητικές συνέπειες που θα δημιουργηθούν από αυτά. Σημαντικές συνέπειες αποτελούν τα κυκλοφοριακά ζητήματα και για το λόγο αυτό γίνεται ιδιαίτερη ανάλυση των κυκλοφοριακών επιπτώσεων σε συγκεκριμένες θέσεις. Τέλος διαμορφώνονται προτάσεις και λύσεις αντιμετώπισης των αρνητικών συνεπειών των προτεινόμενων έργων ανάπλασης και διατυπώνονται τα συμπεράσματα. Οι λύσεις για τα ενδεχόμενα ζητήματα που προκαλούν, πάντα θα υπάρχουν και έρχονται, μέσα από την εφαρμογή ενός ολοκληρωμένου σχεδιασμού, την τεχνολογία, αλλά και μια γενικότερη φιλοσοφία που αφορά τη στροφή προς τις βιώσιμες μεταφορές όπως είναι το περπάτημα και το ποδήλατο.
description: In today’s urban areas, there are increasing pressures caused by motorists which lead to a continuing deterioration of traffic conditions and lead to a lower quality of life for residents. Reserving road sections used for vehicle traffic to pedestrians serves a wide range of goals, which benefit the pedestrian. The purpose of this study is to evaluate proposals of traffic study and the redevelopment in the city of Edessa and the rise of regeneration projects, since they enhance the quality of life of residents. Generally there is enough evidence present for the city of Edessa relating to its history, landmarks, rivers, urban greenery, the particulars of the environment built, use of land and the existing network of walkways and traffic problems. The current status is presented with the proposed redevelopment projects (i.e., the river branches and the parks they encounter as they cross the city). There is a detailed description of the projects’ proposed redevelopment and pedestrianization. The philosophy of pedestrianization and walking are analyzed extensively. The numerous and significant benefits to residents and visitors resulting from the construction project are highlighted as well. Also highlighted are some negative consequences that will arise from the projects mentioned above. These include circulatory issues that have important implications and for this reason there is a particular need for analysis of traffic impact to specific locations. Finally, proposals and solutions are formed in order to manage the negative consequences of the proposed redevelopment project and its findings. Solutions to possible issues that can be caused exist and will always exist, through the implementation of a complete design, technology and general philosophy towards sustainable transport such as walking and cycling.